*Tämä artikkeli käsittelee jääkiekkomaalivahtia. Joakim Eriksson on hyökkääjä.*

**Joacim Eriksson** (s. 9. huhtikuuta 1990 Gävle, Ruotsi) on ruotsalainen jääkiekkomaalivahti, joka pelaa Saksan DEL-joukkue Schwenninger Wild Wingsissä. Elite Prospects-sivuston Curtis Joen mukaan hänen torjuntatyylinsä on sekoitus perhostyyliä ja hydridityyliä. Erikssonin vahvuuksiin kuuluu hanskakäsi, liikkuvuus ja sijoittuminen. Hänen hanskakätensä on oikea.

Ura
---

### Seuraura

Eriksson AHL-joukkue Utica Cometsin paidassa kaudella 2013–2014.
Ericssonin kasvattajaseura on Hedesunda IF, mutta hän pelasi ensimmäisen miesten pelinsä Ruotsin I-divisioonan Valbo HC:ssä kaudella 2006–2007. Kaudella 2007–2008 Eriksson pelasi siellä kaksi ottelua, mutta suurimman osan kaudestaan hän pelasi Brynäs IF:n J20- ja J18-junioreissa. Eriksson jäi J20 SuperElitin runkosarjassa vielä kakkosmaalivahdiksi Jacob Markströmille, joka siirtyi kuitenkin loppukaudesta Brynäsin Elitserien-joukkueen vahvuuteen. Eriksson torjui J20 SuperElitin hopeaa keväällä 2008. Philadelphia Flyers varasi hänet seitsemännellä kierroksella 196. pelaajana NHL:n varaustilaisuudessa 2008.

Kaudella 2008–2009 Eriksson nousi Brynäsin J20-junioreiden pääasialliseksi vastuunkantajaksi. Hänellä oli koko J20 SuperElitin paras torjuntaprosentti (93%) ja päästettyjen maalien keskiarvo (1.99), kuten myös kevään 2009 pudotuspeleissä (torjuntaprosentti 93,8 ja päästettyjen maalien keskiarvo 1.83). Eriksson torjui sarjan mestaruuden keväällä 2009. Hän toimi kauden aikana myös Brynäsin luukkuvahtina 13 Elitserien-ottelussa. Kaudeksi 2009–2010 Eriksson siirtyi HockeyAllsvenskan-joukkue Leksands IF:ään, jonka ykkösmaalivahtina hän toimi. Hän torjui 38 runkosarjaottelussa ja vei Leksandin Kvalserieniin saakka, mutta joukkue jäi kuitenkin ilman sarjanousua.

Kaudeksi 2010–2011 Eriksson siirtyi Elitserien-joukkue Skellefteå AIK:hon kaksivuotisella sopimuksella. Hän toimi ensimmäisellä kaudellaan joukkueen pääasiallisena kakkosmaalivahtina ja torjui 17 runkosarjaottelussa. Eriksson teki Elitserien-debyyttinsä runkosarjan toisella kierroksella 18. syyskuuta 2010 vieraissa Luleå HF:ää vastaan. Hän torjui Skellefteån 5–3-tappioon päättyneessä ottelussa 36 kertaa. Elitserien-uransa ensimmäisen nollapelin Eriksson torjui kahdeksannessa ottelussaan 16. marraskuuta 2010 vieraissa Frölunda HC:tä vastaan. Hän torjui Skellefteån 0–3-voittoon päättyneessä ottelussa 31 kertaa. Eriksson voitti kauden päätteeksi Elitserien-hopeaa keväällä 2011. Seuraavalla kaudella 2011–2012 hän nousi Andreas Hadelövin ohi Skellefteån pääasialliseksi ykkösmaalivahdiksi ja torjui hopeaa. Tammikuussa 2012 Eriksson teki kaksivuotisen jatkosopimuksen joukkueen kanssa. Kauden 2012–2013 päätteeksi hän voitti Ruotsin-mestaruuden. Eriksson valittiin Ruotsin tähdistökentälliseen.

Kesäkuussa 2013 Eriksson teki kaksivuotisen NHL-sopimuksen Vancouver Canucksin kanssa. Hän pelasi kauden 2013–2014 lähes kokonaan AHL-joukkue Utica Cometsissa. Eriksson valittiin 26. tammikuuta 2014 liigan viikon pelaajaksi. Hän pelasi kauden aikana ensimmäisen ja toistaiseksi ainoan NHL-ottelunsa 15. tammikuuta 2014 vieraissa Anaheim Ducksia vastaan, kun Eriksson vaihdettiin maanmiehensä Eddie Läckin tilalle Canucksin maaliin ottelun toisessa erässä. Hän torjui joukkueen 1–9-murskatappioon päättyneessä ottelussa kaikkiaan kymmenen kertaa ja päästi kolme maalia. Kauden 2014–2015 Eriksson pelasi kokonaan Cometsissa, jonka kanssa hän eteni aina Calder Cup -finaaleihin saakka. Mestaruuden vei kuitenkin Manchester Monarchs otteluvoitoin 4–1.

Kaudeksi 2015–2016 Eriksson siirtyi vuoden mittaisella sopimuksella KHL:n latvialaisjoukkue Dinamo Riian paitaan. Kaudeksi 2016–2017 hän palasi kotimaahansa ja siirtyi kaksivuotisella sopimuksella Växjö Lakersiin. Hän jätti joukkueen kuitenkin ensimmäisen sopimuskauden jälkeen ja siirtyi kaudeksi 2017–2018 1+1-vuotisella sopimuksella Djurgårdens IF:ään. Eriksson jakoi varsin tasaisesti torjuntavastuun Adam Reidebornin kanssa, jolle hän jäi niukasti kakkosmaalivahdiksi, kevätkaudella osaksi myös vammojen vuoksi. Huhtikuussa 2018 Djurgården ilmoitti jättävänsä käyttämättä Erikssonin sopimuksessa olleen option.

Eriksson palasi kaudeksi 2018–2019 kaksivuotisella sopimuksella hänen junioriuraltaan tuttuun Brynäs IF:ään. Eriksson loukkasi kuitenkin polvensa jo kesäharjoitusten aikana ja hänen todettiin olevan sivussa kauden alkuun asti. Erikssonin loukkaantumisen myötä Brynäs täydensi maalivahtiosastoaan koko kauden kattavalla sopimuksella Tomi Karhusella. Eriksson oli sivussa aina joulukuun vaihteeseen saakka, jonka jälkeen hän jakoi loppukaudella varsin tasaisesti torjuntavastuun David Raution kanssa.

### Maajoukkueura

Eriksson edusti Ruotsia MM-kilpailuissa vuonna 2014, jolloin hän voitti pronssia. Eriksson toimi turnauksessa lähinnä joukkueensa kakkosmaalivahtina Anders Nilssonille ja pelasi yhden ottelun. Yhteensä hän on pelannut kymmenen A-maaottelua. Eriksson teki A-maajoukkuedebyyttinsä 18. joulukuuta 2011 Channel One Cupin kolmannessa ottelussa Moskovassa Suomea vastaan. Hän torjui Ruotsin 3–4-tappioon päättyneessä ottelussa 35 kertaa.

Eriksson pelasi alle 18-vuotiaiden MM-kilpailuissa vuonna 2008, jolloin hän toimi kuitenkin koko turnauksen ajan Ruotsin kakkosmaalivahtina Jacob Markströmille. Eriksson pelasi myös Ivan Hlinkan muistoturnauksessa vuonna 2007, jolloin hän voitti kultaa. Yhteensä Eriksson on pelannut seitsemän nuorten ja viisi poikien maaottelua.

Tilastot
--------

|   |   | Runkosarja |   | Pudotuspelit |   | Palkinnot |   |
| --- | --- | --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |  |  |  |  |  |  |
| 2006–2007 | Valbo HC | Ruotsi I | 1 |  |  |  |  | 2 | 0 | 3.51 | 89,0 | – | – | – | – | – | – | – | – |
| 2007–2008 | Brynäs IF | SuperElit | 16 |  |  |  | 960 | 53 | 0 | 3.31 | 87,5 | 7 |  |  | 426 | 13 | 1 | 1.83 | 94,2 |
|  | Valbo HC | Ruotsi I | 2 |  |  |  |  | 8 | 0 | 3.91 | 90,7 | – | – | – | – | – | – | – | – |
| 2008–2009 | Brynäs IF | SuperElit | 33 |  |  |  | 1962 | 65 | 6 | 1.99 | 93,0 | 7 |  |  | 468 | 19 | 0 | 2.43 | 92,2 |
| 2009–2010 | Leksands IF | SuperElit | 1 |  |  |  | 60 | 0 | 1 | 0.00 | 100 | – | – | – | – | – | – | – | – |
|  | Leksands IF | Allsvenskan | 38 |  |  |  | 2274 | 91 | 8 | 2.40 | 92,6 | – | – | – | – | – | – | – | – |
| 2010–2011 | Skellefteå AIK | SuperElit | 2 |  |  |  | 119 | 7 | 0 | 3.54 | 86,5 | – | – | – | – | – | – | – | – |
|  | Skellefteå AIK | Elitserien | 17 |  |  |  | 939 | 40 | 1 | 2.56 | 90,7 | – | – | – | – | – | – | – | – |
| 2011–2012 | Skellefteå AIK | Elitserien | 33 |  |  |  | 2016 | 61 | 3 | 1.73 | 93,5 | 19 |  |  | 1200 | 44 | 1 | 2.20 | 91,8 |
| 2012–2013 | Skellefteå AIK | Elitserien | 30 | 21 | 9 | 0 | 1726 | 49 | 5 | 1.67 | 93,1 | 10 | 10 | 0 | 623 | 11 | 3 | 1.06 | 95,2 | Le Mat-pokalen |
| 2013–2014 | Vancouver Canucks | NHL | 1 | 0 | 0 | 0 | 36 | 6 | 0 | 10.00 | 80,6 | – | – | – | – | – | – | – | – |
|  | Utica Comets | AHL | 52 | 24 | 24 | 2 | 3009 | 131 | 5 | 2.61 | 91,1 | – | – | – | – | – | – | – | – |
| 2014–2015 | Utica Comets | AHL | 41 | 22 | 10 | 1 | 2371 | 100 | 0 | 2.53 | 90,8 | 2 | 0 | 0 | 31 | 0 | 0 | 0.00 | 100 |
| 2015–2016 | Dinamo Riika | KHL | 34 | 9 | 17 | 6 | 1935 | 78 | 6 | 2.42 | 91,9 | – | – | – | – | – | – | – | – |
| 2016–2017 | Växjö Lakers HC | SHL | 30 | 20 | 10 | 0 | 1788 | 64 | 2 | 2.15 | 91,2 | 5 | 2 | 3 | 305 | 12 | 1 | 2.36 | 91,8 |
| 2017–2018 | Djurgårdens IF | SHL | 24 | 12 | 12 | 0 | 1343 | 51 | 2 | 2.28 | 91,3 | 1 | 1 | 0 | 60 | 2 | 0 | 2.00 | 91,3 |
| 2018–2019 | Brynäs IF | SHL | 22 | 6 | 13 | 0 | 1099 | 49 | 1 | 2.68 | 91,6 | – | – | – | – | – | – | – | – |
|  | Almtuna IS | Allsvenskan | 1 | 1 | 0 | 0 | 60 | 0 | 1 | 0.00 | 100 | – | – | – | – | – | – | – | – |
| 2019–2020 | Brynäs IF | SHL | 22 | 6 | 13 | 0 | 1099 | 49 | 1 | 2.68 | 91,6 | – | – | – | – | – | – | – | – |

### Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2014 | MM | 1 | 1 | 0 | 60 | 1 | 0 | 1.00 | 90,9 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Joacim Eriksson**.
* Joacim Eriksson The Internet Hockey Databasessa (englanniksi)
* Joacim Eriksson Eurohockey-sivustolla (englanniksi)
* Joacim Eriksson Legends of Hockey -sivustolla (englanniksi)
* Joacim Eriksson *Elite Prospects*. Everysport Media Group AB.  (englanniksi)

### Viitteet

1. 1 2  Nilsén, Emil: Mästarmålvakt till LIF *leksandsif.se*.  12.5.2009. Leksands IF Ishockey AB.  Arkistoitu 20.8.2010. Viitattu 15.12.2011. (ruotsiksi)
2. 1 2 3 4 5 6 7  Joacim Eriksson *Elite Prospects*. Everysport Media Group AB.  (englanniksi)
3. 1 2  Joacim Eriksson Eurohockey-sivustolla (englanniksi)
4. ↑  Pettersson, Robert: Guldmålvakt till Leksand *Hockeysverige.se*.  12.5.2009. NewsMe. Viitattu 15.12.2011. (ruotsiksi)
5. ↑  Pettersson, Robert: Klart med Leksands stjärnmålvakt i Elitserien *Hockeysverige.se*.  22.4.2010. NewsMe. Viitattu 15.12.2011. (ruotsiksi)
6. ↑  18 Sep 2010, Luleå Hockey - Skellefteå AIK *Eurohockey.com*.  18.9.2010. European Ice Hockey Online AB & eSports.cz s.r.o. Viitattu 6.11.2019. (englanniksi)
7. ↑  16 Nov 2010, Frölunda HC - Skellefteå AIK *Eurohockey.com*.  16.11.2010. European Ice Hockey Online AB & eSports.cz s.r.o. Viitattu 6.11.2019. (englanniksi)
8. ↑  Hägglund, Anna: Joacim Eriksson förlänger *skellefteaaik.se*.  31.1.2012. Skellefteå AIK Hockey. Viitattu 30.6.2015. (ruotsiksi)
9. ↑  Canucks sign goaltender Joacim Eriksson *nhl.com/canucks*.  17.6.2013. Vancouver, B.C.:  Vancouver Canucks. Viitattu 30.6.2015. (englanniksi)
10. ↑  Vancouver kaappasi ruotsalaisen mestarivahdin *suomikiekko.com*.  15.6.2013. Nordic Sport Media. Viitattu 30.6.2015.
11. ↑  Vancouver Canucks - Anaheim Ducks - January 15th, 2014 *NHL.com*.  15.1.2014. National Hockey League. Viitattu 30.6.2015. (englanniksi)
12. ↑  DINAMO RĪGA spēlēs zviedru vārtsargs Joacim Eriksson *dinamoriga.lv*.  23.6.2015. Dinamo Rīga.  Arkistoitu 4.7.2015. Viitattu 30.6.2015. (latviaksi)
13. ↑  Toresson, Carolina: Joacim Eriksson klar för Växjö Lakers *vaxjolakers.se*.  18.4.2016. Växjö Lakers Idrott AB. Viitattu 17.8.2016. (ruotsiksi)
14. ↑  Joacim Eriksson klar för Djurgården *difhockey.se*.  2.5.2017. Djurgården Hockey AB. Viitattu 3.8.2017. (ruotsiksi)
15. ↑  Sju spelare lämnar Djurgården *difhockey.se*.  17.4.2018. Djurgården Hockey AB. Viitattu 4.7.2018. (ruotsiksi)
16. ↑  Lith, Elin: Brynäs IF presenterar målvaktsparet inför hockeysäsongen 2018/2019 *brynas.se*.  26.4.2018. Brynäs AB. Viitattu 4.7.2018. (ruotsiksi)
17. ↑  Lith, Elin: Joacim Eriksson skadad - så agerar Brynäs IF nu *brynas.se*.  12.6.2018. Brynäs AB. Viitattu 4.7.2018. (ruotsiksi)
18. ↑  Ikonen, Sami: Suomalainen KHL-vahti siirtyy Ruotsin pääsarjaan – "Tekninen ja liikkuva" *suomikiekko.com*.  29.11.2018. Nordic Sport Media. Viitattu 6.11.2019.
19. ↑  Tuomala, Toni: Kolminkertainen Suomen mestari palaamassa Liigaan? Vahti ajautunut pieneen rooliin Ruotsissa *suomikiekko.com*.  21.6.2018. Nordic Sport Media. Viitattu 4.7.2018.
20. ↑  18 Dec 2011, Sweden - Finland *Eurohockey.com*.  18.12.2011. European Ice Hockey Online AB & eSports.cz s.r.o. Viitattu 6.11.2019. (englanniksi)